**Geotehnilise pinnaseuuringu kava**

Käesolev on geotehnilise pinnaseuuringu kava mnt 8 Tallinn – Paldiski km 34,5-36,1, 1 lõigule jalgratta- ja jalgtee ning riigitee 11196 Klooga jaama tee ristmiku kanaliseerimise uuringu teostamiseks. Vastavalt projektlahendusele ja välitööle koostatud nõuetele on alale paigutatud kokku 58 uuringupunkti (joonised 2.1 ja 2.2), 19 puurauku ja 39 kasvupinnase paksuse määramist. Uuringute välitöö tegemisel ja aruande vormistamisel lähtutakse Transpordiameti juhendist „Geotehnilised uuringud ja katsetused“.

Uuringupunktide positsioneerimiseks kasutatakse geodeetilist alusplaani ning käsi GPS seadet „Garmin“. Puuraukude (PA1…19) rajamiseks kasutatakse lintidel puurmasinat GM65 / GM100 ja südamikpuurimise meetodit (ø108 mm). Puurmasinaga rajatavad puuraugud tehakse min 1 m läbi nõrgast aluspinnasest või vähemalt 2,5 meetri sügavuseni või vähemalt 0,5 meetrit lubjakivisse.

Uuringupunktides KP20…58 teostatakse kasvupinnase määramine käsitsi sondeerimise seadmega „Eijkelkamp“, mille käigus mõõdetakse kasvupinnase paksus ning määratakse visuaalselt aluspinnase nimetus. Käsipuuriga tehakse uuringupunktid aluseks sobivasse kihti min 0,3 m.

Juhul, kui muldesse tehtud puuraukudes esineb turvast (>1,0m paksuselt), fikseerime käsiseadmetega tee kõrvalt aluspinnase kalded, turbakihi paksuse ning piki teed ala alguse ja lõpu. Uuringupunktide asukohad määratakse lähtuvalt muldele tehtud puuraukude infost.

Kõik puuraugud taastäidetakse puurmetega ning olemasoleva teekatte ulatuses ka asfaltsegu korgiga.

Vastavalt  vajadusele ja juhendis määratule võetakse geoloogilises läbilõikes esinevatest kihtidest pinnaseproove, mida saab hiljem kasutada täpsustavate laboriuuringute tegemiseks. Teimitavate proovide maht ja vajadus tuleneb väliuuringu tulemustest, juhendist ja projekti eesmärgist. Proove teimitakse akrediteeritud laboris, kus määratakse nõuete kohaselt proovide terastikuline koostis ning pinnase nimetus. Vastavalt vajadusele määratakse orgaanika sisaldust ning tulenevalt lõimisest ka filtratsioonimoodul.

Vastavalt juhendis ette nähtule teostatakse puuraukude asukoha, sügavuse ja proovide pildistamine.

Väliuuringut teostab Reaalprojekt OÜ: 11.2025

Koostaja: T. Hinnosaar

Geoloogiainsener

Reaalprojekt OÜ